ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 90 
4 Ιουνίου 1993 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 


211 Εφαρμογή Αποφάσεως 787 του Συμβουλίου 

Ασφαλείας του Οργανισμού Ηνωμένων Εθνών 
της 16.11.1992. 

212 Εφαρμογή Αποφάσεως 778 του Συμβουλίου 

Ασφαλείας των Ηνωμένων Εθνών της 2ας Οκτω¬ 
βρίου 1992. 

213 Κατάργηση Αμίσθου Προξενείου Μπέλο Οριζό- 

ντε. Μεταβολή περιφέρειας δικαιοδοσίας των 
Προξενικών Αρχών της Ελλάδος στην Βραζι¬ 
λία. 

214 Τροποποίηση του άρθρου 2 του Π.Δ. 149/1987 

«όργανα που αποφασίζουν ή γνωμοδοτούν σε 
θέματα έργων, που εκτελοΰνται από την Υπηρε¬ 
σία Πολιτικής Αεροπορίας (ΥΠΑ)» (Α' 80). 


ΑΠΟΦΑΣΕΙΣ 

Απόφαση της Ολομέλειας της Βουλής των Ελλήνων για 
την αληθή έννοια του άρθρου 162 παρ. 8 του Κα¬ 
νονισμού της Βουλής (Μέρος Α - Κοινοβουλευ¬ 
τικό). 

Καθορισμός του επιτοκίου των προσωρινών καταθέ¬ 
σεων των εμπορικών τραπεζών στην Τράπεζα 
της Ελλάδος που προορίζονται για υποχρεωτικές 
τοποθετήσεις σε έντοκα γραμμάτια του Ελληνι¬ 
κού Δημοσίου. 

Χρηματαποστολές ελληνικών τραπεζογραμματίων στο 
εξωτερικό μέσω ελληνικών τραπεζών. 


ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφαλμάτων στο Π.Δ. 97/93 αρμοδιότητας 
Υπουργείου Οικονομικών. 


Διορθώσεις σφαλμάτων στο Π.Δ. 162/21.4.93 αρμο¬ 
διότητας Υπουργ. Υγείας Πρόνοιας και Κοιν. 
Ασφαλίσεων . 


Διορθώσεις σφαλμάτων στα Π.Δ. 127/12.4.1993, Π.Δ. 

128/12.4.1993, Π.Δ. 129/12.4.1993, Π.Δ. 131/ 

12.4.1993 και Π.Δ. 132/12.4.1993 αρμοδιότη¬ 
τας Υπουργ. Υγείας, Πρόνοιας και Κοιν. Ασφαλί¬ 
σεων. 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 211 (1) 

Εφαρμογή Αποφάσεως 787 του Συμβουλίου Ασφαλείας 
του Οργανισμού Ηνωμένων Εθνών της 16.11.1992. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του ΟΗΕ, 
όπως αυτός κυρώθηκε με τον Α.Ν. 585/1945 (ΦΕΚ Α' 
242 ). 

2. Την παράγραφο 1 του άρθρου 1 του Α.Ν. 92 της 3/ 
10.8 1967 (ΦΕΚ Α' 139) «Περί εφαρμογής αποφάσεων 
του Συμβουλίου Ασφαλείας των Ηνωμένων Εθνών και περί 
εγκρίσεως και εφαρμογής συστάσεων του Συμβουλίου 
Ασφαλείας και της Γενικής Συνελεύσεως». 

3 Το άρθρο 29Α του Ν. 1558/1985, που προστέθηκε 
με το άρθρο 27 του Ν. 2081/92 (ΦΕΚ Α' 154/ 

10.9.1992) . 

4. Την Απόφαση 787/1992 του Συμβουλίου Ασφαλείας 
του ΟΗΕ, η οποία έχει δημοσιευθεί με την απόφαση του 
Υπουργού των Εξωτερικών της 30.11.92 (ΦΕΚ ΑΊ86/ 

2.12.1992) . 

5. Την υπ’ αριθ. Υ 1 847/1078399/1182/0001 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ Β 525/ 

14.8.1992) . 

6. Την υπ’ αριθ. Υ1935/3.12.1992 (ΦΕΚ Β' 726/ 

9.12.1992) κοινή απόφαση του Πρωθυπουργού και του 
Υπουργού Εθνικής Οικονομίας περί καθορισμού αρμοδιο¬ 
τήτων των Υφυπουργών Εθνικής Οικονομίας. 

7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του Κρατικού 
Προϋπολογισμού. 

8. Την υπ’ αριθ. 254/1993 γνωμοδότηση του Συμβου¬ 
λίου της Επικράτειας, μετά από πρόταση των Υπουργών 
Εθνικής Αμύνης, Εξωτερικών, Δικαιοσύνης, Εμπορίου, 
Βιομηχανίας - Ενέργειας και Τεχνολογίας, Μεταφορών 
και Επικοινωνιών και Εμπορικής Ναυτιλίας και των Υφυ¬ 
πουργών Εθνικής Οικονομίας και Οικονομικών, αποφασί¬ 
ζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρθρο 1 

Απαγορεύεται η διαμετακόμιση μέσω Ομοσπονδιακής 
Δημοκρατίας της Γιουγκοσλαβίας (Σερβία και Μαυροβού¬ 
νιο), αργού πετρελαίου, πετρελαϊκών προϊόντων, άν¬ 
θρακα, εξοπλιομού σχετικού με την ενέργεια, σιδήρου, 
χάλυβα, άλλων μετάλλων, χημικών, καουτσούκ, ελαστικών 
τροχών, οχημάτων, αεροσκαφών και μηχανών παντός τύ¬ 
που, εκτός εάν η διαμετακόμιση εγκρίνεται ειδικά και κατά 
περίπτωση από την Επιτροπή που συστάθηκε με την από¬ 
φαση 724 (1991) του Συμβουλίου Ασφαλείας και σύμ¬ 
φωνα με τη διαδικασία της μή εγέρσεως αντιρρήσεων. 

Άρθρο 2 

Οιοδήποτε πλοίο του οποίου η πλειοψηφία ή ο έλεγχος 
των συμφερόντων ανήκει σε πρόσωπο ή επιχείρηση που 
βρίσκεται ή λειτουργεί στην Ομοσπονδιακή Δημοκρατία 
της Γιουγκοσλαβίας (Σερβία και Μαυροβούνιο), θεωρεί¬ 
ται, για τον σκοπό εφαρμογής των σχετικών αποφάσεων 
του Συμβουλίου Ασφαλείας, πλοίο της Ομοσπονδιακής 
Δημοκρατίας της Γ ιουγκοσλαβίας (Σερβία και Μαυροβού¬ 
νιο), ανεξάρτητα από τη σημαία την οποία φέρει. 

Άρθρο 3 

Για την εξασφάλιση της μη εκτροπής, κατά παράβαση 
του Π.Δ. 234 (ΦΕΚ Α’ 122/15.7.92), εξαγομένων από την 
Ελλάδα εμπορευμάτων και προϊόντων που διέρχονται δια¬ 
μέσου του εδάφους της ομοσπονδιακής Δημοκρατίας της 
Γ ιουγκοσλαβίας (Σερβία και Μαυροβούνιο), λαμβάνονται 
τα ακόλουθα μέτρα: 

Στα αρμόδια τελωνεία, στα οποία λαμβάνουν χώρα οι 
διατυπώσεις εξαγωγής των εμπορευμάτων και προϊόντων 
αυτών, κατατίθεται από τον εξαγωγέα εγγύηση που καλύ¬ 
πτει 100% της αξίας των εμπορευμάτων και προϊόντων για 
την προσκόμιση, εντός τριμήνου, πιστοποιητικού της ελ¬ 
ληνικής προξενικής αρχής, ή, εν ελλείψει αυτής, άλλης 
αρμοδίας αρχής του τόπου προορισμού των εμπορευμά¬ 
των και προϊόντων, από το οποίο να προκύπτει η άφιξη των 
εμπορευμάτων και προϊόντων στη χώρα αυτή. Δεν απαι¬ 
τείται η ανωτέρω εγγύηση για εμπορεύματα και προϊόντα 
προοριζόμενα για άλλο κράτος μέλος της Ε.Ο.Κ., για τα 
οποία εφαρμόζεται παράλληλα η διαδικασία της κοινοτι¬ 
κής διαμετακόμισης, που προβλέπεται από τον κανονισμό 
του Συμβουλίου της Ε.Ο.Κ., 2655/92. Σε περίπτωση που 
δεν προσκομίζεται στο τελωνείο εξαγωγής το κατά τα 
ανωτέρω πιστοποιητικό, επιφυλασσομένης της εφαρμο¬ 
γής των διατάξεων του Ν. 92/1967, η εγγύηση καταπίπτει 
υπέρ του Δημοσίου, εις βάρος δε των υπευθύνων ενερ- 
γούνται τα υπό της κείμενης νομοθεσίας προβλεπό- 
μενα. 


Άρθρο 4 

Επιτρέπεται η λήψη των αναγκαίων μέτρων σε εθνικό 
επίπεδο ή μέσω περιφερειακών οργάνων και συμφωνιών 
τα οποία ανταποκρίνονται προς τις συγκεκριμένες περι¬ 
στάσεις και εφόσον εμφανίζεται απαραίτητο, υπό την 
εξουσία του Συμβουλίου Ασφαλείας των Ηνωμένων 
Εθνών, ώστε να διακόπτεται ο πλούς οποιωνδήποτε ει¬ 
σερχομένων και εξερχομένων πλοίων, με σκοπό την επι¬ 
θεώρηση και επαλήθευση του φορτίου και προορισμού 
τους και την εξασφάλιση της αυστηρής εφαρμογής των 
Π.Δ. 180 (ΦΕΚ Α’ 82/26.5.1992) και 234 (ΦΕΚ Α’ 122/ 


15.7.1992). Ειδικότερα, στα διεθνή ύδατα και στις περι¬ 
πτώσεις που η Ελλάδα έχει διαθέσει μονάδες του Πολεμι¬ 
κού της Ναυτικού σε πολυεθνικά περιφερειακά όργανα το 
Υπουργείο Εθνικής Αμύνης, συμβάλλει στην εφαρμογή 
των ως άνω μέτρων με τις κατά περίπτωση διατιθέμενες 
Ναυτικές Μονάδες. 


Άρθρο 5 

Επιτρέπεται η λήψη κάθε μέτρου αναγκαίου προς πα¬ 
ροχή, σύμφωνα με το Χάρτη των Ηνωμένων Εθνών, της 
βοήθειας που απαιτείται προς Κράτη που ενεργούν σε 
εθνικό επίπεδο ή μέσω περιφερειακών οργάνων και συμ¬ 
φωνιών, κατ’ εφαρμογή των παραγράφων 12 και 13 της 
απόφασης 787 (1992) του Συμβουλίου Ασφαλείας, που 
δημοσιεύθηκε με την απόφαση του Υπουργού Εξωτερι¬ 
κών από 30.11.1992 (ΦΕΚ Α’ 186/2.12.1992). 

Στον Υπουργό των Εξωτερικών αναθέτουμε τη δημο¬ 
σίευση του παρόντος Διατάγματος και στον ανωτέρω 
Υπουργό, όπως και στους Υπουργούς Εθνικής Αμύνης, Δι¬ 
καιοσύνης, Εμπορίου - Βιομηχανίας - Ενέργειας και Τε¬ 
χνολογίας, Μεταφορών και Επικοινωνιών, Εμπορικής 
Ναυτιλίας και στους Υφυπουργούς Εθνικής Οικονομίας 
και Οικονομικών αναθέτουμε την εκτέλεση του παρόντος 
Διατάγματος. 

Αθήνα, 26 Μαΐου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΕΘΝΙΚΗΣ ΑΜΥΝΗΣ 

I. ΒΑΡΒΙΤΣΙΩΤΗΣ 

ΥΦΥΠ. ΕΘΝ. ΟΙΚΟΝΟΜΙΑΣ 

Κ. ΔΟΥΣΗΣ 

ΔΙΚΑΙΟΣΥΝΗΣ 

Α. ΨΑΡΟΥΔΑ - ΜΠΕΝΑΚΗ 

ΜΕΤΑΦΟΡΩΝ - ΕΠΙΚΟΙΝΩΝΙΩΝ 

θ. ΑΝΑΓΝΩΣΤΟΠΟΥΛΟΣ 


ΕΞΩΤΕΡΙΚΩΝ 

Μ. ΠΑΠΑΚΩΝΣΤΑΝΤΙΝΟΥ 

ΥΦΥΠ. ΟΙΚΟΝΟΜΙΚΩΝ 

Κ. ΓΙΑΤΡΑΚΟΣ 

ΕΜΠΟΡΙΟΥ - ΒΙΟΜΗΧΑΝΙΑΣ- 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Β. ΚΟΝΤΟΓΙΑΝΝΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Α. ΠΑΠΑΔΟΓΓΟΝΑΣ 


- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡ!Θ. 21 2 (2) 

Εφαρμογή Αποφάσεως 778 του Συμβουλίου Ασφαλείας 
των Ηνωμένων Εθνών της 2ας Οκτωβρίου 1992. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του ΟΗΕ, 
όπως αυτός κυρώθηκε με τον Α.Ν. 585/1945 (ΦΕΚ Α' 
242). 

2. Την παράγραφο 1 του άρθρου 1 του Α.Ν. 92 της 3/ 
10.8.1967 (ΦΕΚ Α’ 139) «Περί εφαρμογής αποφάσεων 
του Συμβουλίου Ασφαλείας των Ηνωμένων Εθνών και περί 
εγκρίσεως και εφαρμογής συστάσεων του Συμβουλίου 
Ασφαλείας και της Γενικής Συνελεύσεως». 

3. Το άρθρο 29Α του Ν. 1558/1985, που προστέθηκε 
με το άρθρο 27 του Ν. 2081/92 (ΦΕΚ Α’ 154/ 
10.9.1992). 

4. Την Απόφαση 778/1992 του Συμβουλίου Ασφαλείας 
του ΟΗΕ, η οποία έχει δημοσιευθεί με την απόφαση του 



ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Υπουργού των Εξωτερικών της 24.12.92 (ΦΕΚ Α’ 1/ 
19.1.1993). 

5. Την υπ’ αρ. Υ1847/1078399/1182/0001 Κοινή 
Απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
οτους Υφυπουργούς Οικονομικών» (ΦΕΚ Β' 525/ 

14.8.1992) . 

6. Την υπ’ αρ. Υ 1935/3.12.1992 (ΦΕΚ Β' 726/ 

9.12.1992) Κοινή Απόφαση του Πρωθυπουργού και του 
Υπουργού Εθνικής Οικονομίας περί καθορισμού αρμοδιο¬ 
τήτων των Υφυπουργών Εθνικής Οικονομίας. 

7. Το γεγονός ότι από τις προτεινόμενες διατάξεις δεν 
προκαλείται δαπάνη εις βάρος του Κρατικού Προϋπολογι¬ 
σμού. 

8. Την υπ’ αρ. 252/1993 γνωμοδότηση του Συμβουλίου 
της Επικράτειας, μετά από πρόταση των Υπουργών Εξω¬ 
τερικών, Δικαιοσύνης, Βιομηχανίας-Ενέργεισς και Τεχνο¬ 
λογίας και των Υφυπουργών Εθνικής Οικονομίας και Οικο¬ 
νομικών, αποφασίζουμε: 

Αρθρο 1 

α) Κεφάλαια της Κυβέρνησης του Ιράκ ή κρατικών οργά¬ 
νων του, εταιρειών ή πρακτορείων που αντιπροσωπεύουν 
τα έσοδα από την πώληση ιρακινού πετρελαίου ή πετρε¬ 
λαϊκών προϊόντων που πληρώθηκαν από ή για λογαριασμό 
του αγοραστή στις 6 Αυγούστου 1990 ή μετά την ημερο¬ 
μηνία αυτή, μεταφέρονται (τα ίδια ή τα αντίστοιχα ποσά), 
το συντομότερο δυνατό, στον μεσεγγυητικό λογαριασμό 
που προβλέπεται από τις αποφάσεις 706 (1991) και 712 
(1991) του Συμβουλίου Ασφαλείας, που δημοσιεύθηκαν 
με αποφάσεις του Υπουργού των Εξωτερικών (ΦΕΚ Α' 
191/12.12.1991). 

β) Δεν είναι υποχρεωτική η μεταφορά κεφαλαίων αυτού 
του είδους άνω των 200 εκατομμυρίων δολλαρίων ή και η 
μεταφορά του πενήντα τοις εκατό του συνόλου των κεφα¬ 
λαίων που μεταφέρονται, ή συνεισφέρονται κατ’ εφαρ¬ 
μογή των παραγράφων 1, 2 και 3 της απόφασης 778 
(1992) του Συμβουλίου Ασφαλείας που δημοσιεύθηκε 
στην Εφημερίδα της Κυβερνήσεως με απόφαση του 
Υπουργού των Εξωτερικών (ΦΕΚ Α’ 1/19.1.1993). 

γ) Μπορούν να εξαιρεθούν από την εφαρμογή του πα¬ 
ρόντος άρθρου κεφάλαια που έχουν ήδη δοθεί σε δι¬ 
καιούχο ή προμηθευτή πριν από την υιοθέτηση της Από¬ 
φασης 778 (1992) του Συμβουλίου Ασφαλείας στις 2 
Οκτωβρίου 1992, η οιαδήποτε άλλα κεφάλαια που προο¬ 
ρίζονται ή απαιτούνται για την ικανοποίηση των δικαιωμά¬ 
των τρίτων μερών, κατά τη στιγμή υιοθέτησης της απόφα¬ 
σης 778 (1992) του Συμβουλίου Ασφαλείας (ΦΕΚ ΑΊ/ 
19.1.1993). 

Άρθρο 2 

Οι αρμόδιες αρχές λαμβάνουν όλα τα εφικτά μέτρα 
ώστε το ελληνικό κράτος να αγοράσει ή να μεριμνήσει για 
την πώληση πετρελαίου ή πετρελαϊκών προϊόντων που 
ανήκουν στην Κυβέρνηση του Ιράκ, ή σε κρατικά όργανα 
αυτού, εταιρείες ή πρακτορεία του και βρίσκονται επί ελ¬ 
ληνικού εδάφους, σε λογική τιμή αγοράς και κατόπιν να 
μεταφέρουν τα έσοδα το συντομότερο δυνατόν στον με- 
σεγγυητικό λογαριασμό που προβλέπεται από τις αποφά¬ 
σεις 706 (1991) και 712 (1991) του Συμβουλίου Ασφα¬ 
λείας (ΦΕΚ Α’ 191/12.12.1991). 


Άρθρο 3 

Επιτρέπεται η συνεισφορά κεφαλαίων από άλλες πηγές 
στον ανωτέρω μεσεγγυητικό λογαριασμό. 

Άρθρο 4 

Οι Τράπεζες και τα άλλα όργανα και πρόσωπα υποχρε- 
ούνται να παρέχουν όλες τις σχετικές πληροφορίες που 
είναι απαραίτητες για τον εντοπισμό των κεφαλαίων, που 
αναφέρονται στα άρθρα 1 και 2 του παρόντος διατάγμα¬ 
τος, και τις λεπτομέρειες οιωνδήποτε συναλλαγών που 
έχουν σχέση με τα κεφάλαια αυτά ή με το αναφερόμενο 
πετρέλαιο ή πετρελαϊκά προϊόντα, προκειμένου να ενημε¬ 
ρωθεί σχετικά ο Γενικός Γραμματέας των Ηνωμένων 
Εθνών. 

Άρθρο 5 

Τα προβλεπόμενα από τα παραπάνω άρθρα δεν επηρε¬ 
άζουν τα δικαιώματα, χρέη και απαιτήσεις που υφίστανται 
σχετικά με κεφάλαια πριν από την μεταφορά τους στον 
μεσεγγυητικό λογαριασμό, οι δε λογαριασμοί από τους 
οποίους παρόμοια κεφάλαια μεταφέρθηκαν, θα διατηρού¬ 
νται ανοικτοί για επαναφορά των εν λόγω κεφαλαίων. 

Άρθρο 6 

Ο μεσεγγυητικός λογαριασμός που αναφέρεται στο πα¬ 
ρόν Διάταγμα απολαμβάνει των προνομίων και ασυλιών 
των Ηνωμ. Εθνών, συμπεριλαμβανομένης της ετεροδι¬ 
κίας, ασυλίας από κάθε μορφή κατάσχεσης, κατάσχεσης 
εις χεΐρας του οφειλέτου ή αναγκαστικής εκτέλεσης, και 
καμμία απαίτηση οιουδήποτε προσώπου ή οργάνου δεν θα 
γίνεται δεκτή ενώπιον των δικαστηρίων σχετικά με οιαδή¬ 
ποτε πράξη που επιχειρείται προς ή κατά την εφαρμογή 
του παρόντος Διατάγματος και της απόφασης 778 του 
Συμβουλίου Ασφαλείας που δημοσιεύθηκε με απόφαση 
του Υπουργού των Εξωτερικών (ΦΕΚ Α’ 1/19.1.1993). 

Άρθρο 7 

Καμμία άλλη περιουσία του Ιράκ δεν θα απελευθερωθεί 
για τους σκοπούς που θέτονται με την παράγραφο 20 της 
απόφασης 687 (1991) του Συμβουλίου Ασφαλείας, που 
δημοσιεύθηκε με απόφαση του Υπουργού των Εξωτερι¬ 
κών της 28.5.1991 (ΦΕΚ Β’ 368/31 5.1991), εκτός εάν 
πρόκειται να κατατεθούν στον υπο - λογαριασμό του με- 
σεγγυητικού λογαριασμού που συστάθηκε κατ’εφαρμογή 
της απόφασης 705 (1991) του Συμβουλίου Ασφαλείας, ή 
απευθείας στα Ηνωμένα Έθνη για ανθρωπιστικές ανά¬ 
γκες. 

Άρθρο 8 

Για τους σκοπούς του παρόντος διατάγματος, της από¬ 
φασης 778 (1992) του Συμβουλίου Ασφαλείας, που δημο¬ 
σιεύθηκε με Απόφαση του Υπουργού των Εξωτερικών 
(ΦΕΚ Α 1/19.1.1993), και των άλλων σχετικών αποφά¬ 
σεων του Συμβουλίου Ασφαλείας, ο όρος «πετρελαϊκά 
προϊόντα» δεν περιλαμβάνει πετροχημικά παράγωγα. 

Στον Υπουργό Εξωτερικών αναθέτουμε τη δημοσίευση 
του παρόντος διατάγματος και στον ανωτέρω Υπουργό, 
ως και στους Υπουργούς Δικαιοσύνης, Βιομηχανίας - 
Ενέργειας και Τεχνολογίας, και στους Υφυπουργούς Εθνι- 



κής Οικονομίας και Οικονομικών αναθέτουμε την εκτέ- 
λεσή του. 

Αθήνα, 26 Μαΐου 1993 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΔΙΚΑΙΟΣΥΝΗΣ 

ΜΙΧ. ΠΑΠΑΚΩΝΣΤΑΝΤΙΝΟΥ ΑΝ. ΨΑΡΟΥ ΔΑ - ΜΠΕΝΑΚΗ 

ΥΦΥΠ. ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Κ. ΔΟΥΣΗΣ Κ· ΓΙΑΤΡΑΚΟΣ 

ΒΙΟΜΗΧΑΝΙΑΣ-ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΒΑΣ. ΚΟΝΤΟΓΙΑΝΝΟΠΟΥΛΟΣ 
- ¥ - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 213 (3) 

Κατάργηση Αμίσθου Προξενείου Μπέλο Οριζόντε. Μετα¬ 
βολή περιφέρειας δικαιοδοσίας των Προξενικών Αρχών 

της Ελλάδος στην Βραζιλία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 24 παράγραφοι 6 και 8 του νόμου 419/ 

1976 «Περί Οργανισμού του Υπουργείου Εξωτερικών», (Α 
221 ). 

2. Το άρθρο 24 παράγραφος 5 του νόμου 1558/1985 
«Κυβέρνηση και Κυβερνητικά όργανα» (Α' 137). 

3. Το άρθρο 27 του νόμου 2081 /1992 «Ρύθμιση του θε¬ 
σμού των επιμελητηρίων, τροποποίηση των διατάξεων του 
ν. 1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (Α' 154) και το γεγονός ότι 
από τις διατάξεις του παρόντος διατάγματος δεν προκα- 
λείται δαπάνη σε βάρος του προϋπολογισμού του Υπουρ¬ 
γείου Εξωτερικών, 

4. Την Φ.609.6/10/ΑΣ 1059/29.10.1992 γνωμοδότηση 
της Πρεσβείας της Ελλάδος στην Μπραζίλια για την κα¬ 
τάργηση του Αμίσθου Προξενείου Μπέλο Οριζόντε, 

5. Την Υ .1847/ 1078399/ 1182/ 0001/ 7.8.1992 
κοινή Απόφαση του Πρωθυπουργού και του Υπουργού Οι¬ 
κονομικών «Ανάθεση αομοδιοτήτων του Υπουργού Οικο¬ 
νομικών στον Υφυπουργό Οικονομικών» (Β 525), 

6. Την υπ’ αριθ. 271/93 γνωμοδότηση του Συμβουλίου 
της Επικράτειας, μετά από πρόταση των Υπουργών Προε¬ 
δρίας της Κυβέρνησης, Εξωτερικών και του Υφυπουργού 
Οικονομικών, αποφασίζουμε: 

Αρθρο 1 

Το Αμισθο Προξενείο της Ελλάδος στο Μπέλο Οριζό- 
ντε καταργείται. 

Αρθρο 2 

Η περιφέρεια δικαιοδοσίας των κατωτέρω Προξενικών 
Αρχών της Ελλάδος στην Βραζιλία, καθορίζεται ως εξής: 

Α. Προξενικό Γραφείο Πρεσβείας της Ελλάδος στην 
Μπραζίλια: 

- Ομοσπονδιακή Περιοχή (ΟϊείπΙο ίβάβΓαΙ) 

- Πολιτεία Γκοίάς 

- Πολιτεία Τοκαντίνς 


- Πολιτεία Μάτο Γκρόσσο ντο Νόρτε 

- Πολιτεία Μάτο Γκρόσσο ντο Σουλ 

- Πολιτεία 'Ακρε 

- Πολιτεία Ροντόνια. 

Β. Γενικό Προξενείο ΡΙου Ιανεΐρου: 

- Πολιτεία Ρίου Ιανεΐρου 

- Πολιτεία Παρά 

- Πολιτεία Αμαπά 

- Πολιτεία Αμαζονίας 

- Πολιτεία Ροράϊμα 

- Πολιτεία Μίνας Ζεραΐς. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 17 Μαΐου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΩΝ 

ΣΩΤΗΡΗΣ ΚΟΥΒΕΛΑΣ ΜΙΧ. ΠΑΠΑΚΩΝΣΤΑΝΤΙΝΟΥ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΚΩΝΣΤΑΝΤΙΝΟΣ ΓΙΑΤΡΑΚΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 214 (4) 

Τροποποίηση του άρθρου 2 του Π.Δ. 149/1987 «όργανα 
που αποφασίζουν ή γνωμοδοτούν σε θέματα έργων, 
που εκτελούνται από την Υπηρεσία Πολιτικής Αεροπο¬ 
ρίας (ΥΠΑ)» (Α' 80). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 19 παραγρ. 3 του Ν. 1418/ 

1984 «Δημόσια Έργα και Ρυθμίσεις συναφών θεμάτων» 
(Α' 23). 

2. Τις διατάξεις του άρθρου 24 παραγρ. 5 του Ν. 1558/ 

1985 «Κυβέρνηση και Κυβερνητικά όργανα» (ΑΊ37). 

3. Τις διατάξεις του άρθρου 27 του ν. 2081/1992 (Α 
154). 

4. Το γεγονός ότι από τις διατάξεις του παρόντος δεν 
προκαλεΐται δαπάνη εις βάρος του κρατικού προϋπολογι¬ 
σμού. 

5. Την με αριθ. Υ 1847/1078399/ 1182/0001/ 
7.8.1992 κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στους 
Υφυπουργούς Οικονομικών (Β' 525). 

6. Την με αριθ. 110/1993 γνωμοδότηση του Συμβου¬ 
λίου της Επικράτειας, με πρόταση των Υπουργών Προε¬ 
δρίας της Κυβέρνησης, Περιβάλλοντος, Χωροταξίας και 
Δημοσίων Έργων, Μεταφορών και Επικοινωνιών και του 
Υφυπουργού Οικονομικών, αποφασίζουμε: 

Αρθρο μόνο 

Το άρθρο 2 του Π.Δ. 149/1987 (Α' 80) αντικαθίσταται 
ως εξής: 

« Αρθρο 2 

Διευθύνουσα Υπηρεσία - Προϊσταμένη Αρχή 

Τα αρμόδια όργανα στα οποία αναφέρεται το προηγού¬ 
μενο άρθρο είναι ειδικότερα: 

1. «Διευθύνουσα Υπηρεσία» ή «Επιβλέπουσα Υπηρε¬ 
σία». 

α) Οι Διευθύνσεις Τεχνικών Υπηρεσιών και Ηλεκτρομη- 
χανολογικών εγκαταστάσεων της Κεντρικής Υπηρεσίας 
της ΥΠΑ. 

β) Η Διεύθυνση Τεχνικής Συντήρησης του Κρατικού Αε¬ 
ρολιμένα Αθηνών και τα Τμήματα Τεχνικής Συντήρησης 
των διεθνών Κρατικών Αερολιμένων «ΜΑΚΕΔΟΝΙΑ» 
(Θεσσαλονίκης), Ν. ΚΑΖΑΝΤΖΑΚΗΣ (Ηρακλείου), «I. ΚΑ- 
ΠΟΔΙΣΤΡΙΑΣ» (Κέρκυρας) και «ΔΙΑΓΟΡΑΣ» (Ρόδου), και 

γ) Οι λοιποί Κρατικοί Αερολιμένες διεθνών και εσωτερι¬ 
κών συγκοινωνιών σύμφωνα με τις εκάστοτε ισχύουσες 
οργανωτικές διατάξεις. 

2. «Προϊσταμένη Αρχή» ή «Εποπτεύουσα Αρχή» 

α) Για τις περιπτώσεις α και γ της παραγράφου 1 του πα¬ 
ρόντος άρθρου ο Διοικητής της ΥΠΑ. 

β) Γ ια τις περιπτώσεις β της παραγοάφου 1 του παρό¬ 
ντος άρθρου οι αντίστοιχοι Αερολιμενάρχες». 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος Διατάγματος. 


4. Την από 20.5.93 σύμφωνη γνώμη της Διάσκεψης των 
Προέδρων, 

5. Τις υπηρεσιακές ανάγκες, αποφασίζει ομόφωνα: 
να τεθεί ερμηνευτική προσθήκη στο άρθρο 162 παρ. 8 

του Κανονισμού της Βουλής (Μέρος Α’ - Κοινοβουλευ¬ 
τικό), που έχει ως εξής: 

«Προς κάλυψη υπηρεσιακών αναγκών ο Πρόεδρος της 
Βουλής μπορεί με απόφασή του, που εκδίδεται ύστερα 
από αίτηση του ενδιαφερομένου και εισήγηση του Επιστη¬ 
μονικού Συμβουλίου, να ανακατανέμει την αριθμητική 
σύνθεση των Τμημάτων της Διεύθυνσης Επιστημονικών 
Μελετών και να μετατάσσει υπηρετούντες επιστημονι¬ 
κούς συνεργάτες από Τμήματος σε Τμήμα, σύμφωνα με 
τα προσόντα που θα καθορίζονται εκάστοτε με την παρα¬ 
πάνω εισήγηση». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 26 Μαΐου 1993 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΘΑΝΑΣΙΟΣ Κ. ΤΣΑΛΔΑΡΗΣ 
-♦- 

( 6 ) 

Καθορισμός του επιτοκίου των προσωρινών καταθέσεων 
των εμπορικών τραπεζών στην Τράπεζα της Ελλάδος 
που προορίζονται για υποχρεωτικές τοποθετήσεις σε 
έντοκα γραμμάτια του Ελληνικού Δημοσίου. 

Πράξη Διοικητική αριθ. 2205/12.5.93 
( Αρθρο 1 του Ν. 1266/82) 


Αθήνα, 26 Μαΐου 1993 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Σ. ΚΟΥΒΕΛΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧΙΛ. ΚΑΡΑΜΑΝΛΗΣ 


ΥΦΥΠΟΥΡΓΟΣ ΟΙΚΟΝΟΜΙΚΩΝ 

Κ. ΓΙΑΤΡΑΚΟΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

θ. ΑΝΑΓΝΩΣΤΟΠΟΥΛΟΣ 


-♦- 

Α ΠΟΦΑΣΕΙ Σ 

Αριθ. 2697 (5) 

Απόφαση της Ολομέλειας της Βουλής των Ελλήνων για 
την αληθή έννοια του άρθρου 162 παρ. 8 του Κανονι¬ 
σμού της Βουλής (Μέρος Α’ - Κοινοβουλευτικό). 

Η ΒΟΥΛΗ ΤΩΝ ΕΛΛΗΝΩΝ 

Έχοντας υπόψη: 

1. Τα άρθρα 77 και 65 παρ. 5 κκ 5 και 6 του Συντάγμα¬ 
τος, 

2. Τα άρθρα 11 παράγραφος 4 και 162 παράγραφος 8 
του Κανονισμού της Βουλής (Μέρος Α’ - Κοινοβουλευ¬ 
τικό), 


α) το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 

β) τις διατάξεις του άρθρου 32 του καταστατικού της 
Τράπεζας της Ελλάδος, 

γ) την ΠΔ/ΤΕ 2196/23.4.93 με την αποία καθορίστηκε 
το επιτόκιο των παραπάνω καταθέσεων των εμπορικών 
τραπεζών στην Τράπεζα της Ελλάδος σε 18,75% το έτος, 

δ) την 2030226/3994/0023/12.5.93 απόφαση του 
Υπουργού Οικονομικών με την οποία καθορίστηκαν από 
12.5.93 νέα επιτόκια για τα έντοκα γραμμάτια του Ελληνι¬ 
κού Δημοσίου, 

ε) ότι το επιτόκιο των προσωρινών καταθέσεων στην 
τράπεζα της Ελλάδος που προορίζονται για έντοκα γραμ¬ 
μάτια συμπίπτει με το επιτόκιο των εντόκων γραμματίων 
τρίμηνης διάρκειας, αποφάσισε: 

να καθορίσει από 12.5.93 σε 18,50% το έτος το επιτό¬ 
κιο των προσωρινών καταθέσεων των εμπορικών τραπε¬ 
ζών στην Τράπεζα της Ελλάδος που προορίζονται για υπο¬ 
χρεωτικές τοποθετήσεις σε έντοκα γραμμάτια του Ελληνι¬ 
κού Δημοσίου. 


3. Την με αριθμ. 262/15.2.93 εισήγηση του Επιστημο¬ 
νικού Συμβουλίου της Βουλής, σε συνδυασμό με το με 
αριθμ. 264/12.5.93 έγγραφο του Προέδρου του Συμβου¬ 
λίου προς τον Πρόεδρο της Βουλής, με το οποίο εισηγεί- 
ται, προς αποφυγήν ερμηνευτικών αμφισβητήσεων, την 
προσθήκη διατάξεως περί της αληθούς έννοιας του άρ¬ 
θρου 162 παρ. 8 του Κανονισμού της Βουλής (Μέρος Α' - 
Κοινοβουλευτικό), 


Από τις διατάξεις της παρούσας Πράξης δεν προκαλεί- 
ται δαπάνη σε βάρος του κρατικού προϋπολογισμού. 

Η πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Υποδιοικητής 
Γ. ΠΑΥΛΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


(7) 

Χρηματαποστολές ελληνικών τραπεζογραμματίων στο 
εξωτερικό μέσω ελληνικών τραπεζών. 

(Συνεδρίαση 524/8.4.93, θέμα 1) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) το από 1.4.93 (ΑΠ 10030) έγγραφο της Τράπεζας 
της Ελλάδος, Δ/νση Συναλλάγματος, 

β) αιτήματα πιστωτικών ιδρυμάτων, αποφάσισε τα ακό¬ 
λουθα: 

Επιτρέπεται στα πιστωτικά ιδρύματα που λειτουργούν 
στην Ελλάδα και είναι εξουσιοδοτημένα για τη διενέργεια 
πράξεων συναλλάγματος, να δραχμοποιούν χωρίς τη με¬ 
σολάβηση της Τράπεζας της Ελλάδος ποσά συναλλάγμα¬ 
τος που διατίθενται από ανταποκριτές τους του εξωτερι¬ 
κού για την πραγματοποίηση χρηματαποστολών ελληνι- 
κών τραπεζογραμματίων αντίστοιχης αξίας στο εξωτε¬ 
ρικό. 

Εφόσον το προϊόν συναλλάγματος των παραπάνω χρη¬ 
ματαποστολών δεν δραχμοποιείται θα συνυπολογίζεται 
υποχρεωτικά στην ημερήσια ανοικτή συναλλαγματική 
θέση των πιστωτικών ιδρυμάτων. 

Για την παροχή της άδειας εξαγωγής τα πιστωτικά ιδρύ¬ 
ματα θα πρέπει: 

α) να υποβάλλουν στη Διεύθυνση Συναλλάγματος σχε¬ 
τική αίτηση και 

β) να καταβάλλουν την απαιτούμενη προμήθεια για 
έξοδα διαχείρισης (εφοδιασμό αχρησιμοποίητων τραπε¬ 
ζογραμματίων κ.λπ.) με χρέωση του τρεχούμενου λογα¬ 
ριασμού τους δραχμών που τηρείται στην Τράπεζα της Ελ¬ 
λάδος, εφόσον ο εφοδιασμός των δραχμών των χρηματα¬ 
ποστολών γίνεται ειδικά από την Τράπεζα της Ελλάδος για 
τον προαναφερόμενο σκοπό. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Τα μέλη Η Γραμματέας 

Ακριβές αντίγραφο 
Αθήνα, 20 Μαΐου 1993 

Η Γραμματέας 
Μ. ΚΑΡΑΜΠΕΛΑ 

- 4 --- 

ΔΙΟΡΘΩΣΕΙΣ ΣΦΑΛΜΑΤΩΝ 

(δ) 

Στο Π.Δ/γμα 97 «Καθορισμός αρμοδιοτήτων, που δια¬ 
τηρούνται από τον Υπουργό Οικονομικών ή τους Προϊστα¬ 
μένους της Κεντρικής Υπηρεσίας και τις περιφερειακές 
αρχές ή όργανα διανομαρχιακού επιπέδου του Υπ. Οικο¬ 
νομικών», που δημοσιεύθηκε στο ΦΕΚ 43Α/23.3.93 γίνο¬ 
νται οι εξής διορθώσεις: 

1. Στο άρθρο 1 διορθώνονται: 

α) Στην παρ. II Επί θεμάτων Δημόσιας Περιουσίας και 
Εθνικών Κληροδοτημάτων περίπτωση 6 η εσφαλμένη 
φράση «η έγκριση πράξεως» στην ορθή «η έγκριση πρά¬ 
ξεων». 

β) Στην παρ. II! Επί θεμάτων Φορολογίας και Είσπραξης 
Δημοσίων Εσόδων περίπτωση 4 σειρά / η εσφαλμένη 


«άρθ. 5 παρ. 3» στην ορθή «άρθρ. 5 παρ. 1, 3». 

γ) Στην παρ. VII Επί θεμάτων Γενικού Λογιστηρίου του 
Κράτους περ. 2 στις διατάξεις από το εσφαλμένο «άρθρ. 3 
παρ. 26 Ν.Δ. 321/69» στο ορθό «άρθρ. 3 παρ. 2δ Ν.Δ. 
321/69». 

Στην ίδια παράγραφο στην περ. 7 η εσφαλμένη διάταξη 
«Α.Ν. 6.3.35» στην ορθή «Α.Ν. 6.5.35» και στην περ. 22 η 
εσφαλμένη φράση «που εκδίδονται από τις Υπηρεσίες 
Εντελλομένων Εξόδων Υπουργείων και Ν.Π.Δ.» στην ορθή 
«που εκδίδονται από τις Υπηρεσίες Εντελλομένων Εξό¬ 
δων Υπουργείων και Ν.Π.Δ.Δ.». 

Στην ίδια παράγραφο στην περίπτωση 37 παραλείπεται 
η λέξη «άλλη», ώστε να γραφεί ορθά «που περιέρχονται 
από οποιαδήποτε αιτία στο Δημόσιο». 

2. Στο άρθρο 2 και στην παρ. 1 περ. ε η εσφαλμένη 
φράση «επανεξαγωγή εμπορευμάτων» στην ορθή «επανε- 
ξαγωγής εμπορευμάτων». 

(Από το Υπουργείο Οικονομικών) 

-♦- 

(9) 

Στο Προεδρικό Διάταγμα 162/21.4.93 «Ασφαλιστικές 
Κατηγορίες του Ταμείου Ασφαλίσεως Συμβολαιογράφων» 
που δημοσιεύθηκε στο ΦΕΚ 64/28.4.1993, (τεύχος Α) γί¬ 
νονται οι παρακάτω διορθώσεις σφαλμάτων. 

α. Στην παράγραφο 1 του άρθρου 1 στη δεύτερη σειρά 
και τρίτη σειρά να παραλειφθεί η φράση «για εφάπαξ βοή¬ 
θημα» έτσι ώστε αντί του εσφαλμένου «την καταβολή των 
μηνιαίων εισφορών για εφάπαξ βοήθημα ...» να τεθεί το 
ορθό «την καταβολή των μηνιαίων εισφορών στο Ταμείο 
Ασφαλίσως Συμβολαιογράφων. ». 

β. Στην έκτη σειρά του άρθρου 3 αντί του εσφαλμένου 
«... και το έτος 1994 μειωμένο κατά το 2/4» να τεθεί το 
ορθό «... και το έτος 1994 μειωμένο κατά 1/4». 

(Από το Υπουργείο Υγείας, Πρόνοιας 
και Κοιν. Ασφαλίσεων) 


1 Στο Προεδρικό Διάταγμα 127/12.4.1993 που δημο¬ 
σιεύθηκε στο ΦΕΚ 54/τ.Α712.4.1993 «Ασφαλιστικές 
κατηγορίες του Ταμείου Επαγγελματιών και Βιοτεχνών 
Ελλάδος (ΤΕΒΕ), γίνονται οι εξής διορθώσεις: 

α) Στη σελίδα 530 στήλη Β στην τρίτη σειρά της παρα¬ 
γράφου 2 του άρθρου 1 αντί του εσφαλμένου «... ποσού 

αυξήσεως των συντάξεων των δημοσίων.» γράφεται 

το ορθό «.... ποσοστού αυξήσεως των συντάξεων των δη¬ 
μοσίων...». 

β) Στη σελίδα 530 στήλη Β στην τέταρτη σειρά του δευ¬ 
τέρου εδαφίου της παραγράφου 4 του άρθρου 3 αντί του 
εσφαλμένου «. .. με τα οριζόμενα από τις διατάξεις του 
άρθρου 2 του παρόντος ....» γράφεται το ορθό «. .. με τα 
οριζόμενα από τις διατάξεις οτυ άρθρου 2 του παρό¬ 
ντος...». 

2 Στο Προεδρικό Διάταγμα 128/12.4.1993 που δημο¬ 
σιεύθηκε στο ΦΕΚ 54/τ.Α712.4.1993 «Ασφαλιστικές 
κατηγορίες του Ταμείου Ασφαλίσεως Εμπόρων (ΤΑΕ)», 
ν'ινονται οι εξής διορθώσεις: 

α) Στη σελίδα 531 στήλη Β στην πρώτη σειρά του άρ¬ 
θρου 3 αντί του εσφαλμένου «Με δήλωσή του προς το 

ΤΑΕ ο ασφαλισμένος, κατά την....», γράφεται το ορθό «1. 
Με δήλωσή του προς το ΤΑΕ ο ασφαλισμένος, κατά την 


β) Στη σελίδα 531 στήλη Β στην τέταρτη σειρά του δευ¬ 
τέρου εδαφίου της παραγράφου 4 του άρθρου 3 αντί του 
εσφαλμένου «.... με τα οριζόμενα από τις διατάξεις του 

άρθρου 2 του παρόντος.»γράφεται το ορθό«.με τα 

οριζόμενα από τις διατάξεις του άρθρου 2 του παρόντος 


3. Στο Προεδρικό Διάταγμα 129/12.4.1993 που δημο- 
σιεύθηκε στο ΦΕΚ 54/τ.Α/12.4.1993 «Ασφαλιστικές 
κατηγορίες του Ταμείου Συντάξεων Αυτοκινητιστών 
(ΤΣΑ)» γίνεται η εξής διόρθωση: 

Στη σελίδα 532 στήλη Α στην πρώτη σειρά της παρα¬ 
γράφου 1 του σκεπτικού του Π.Δ/τος αντί του εσφαλμέ¬ 
νου «1. Τις διατάξεις των άρθρων 22 παρ. 1 και 3 του ν. 
2084/92.» γράφεται το ορθό «1. Τις διατάξεις του άρ¬ 
θρου 22 παρ.1 και 3 του ν. 2084/92.». 

4. Στο Προεδρικό Διάταγμα 131 /12.4.1993 που δημο- 
σιεύθηκε στο ΦΕΚ 54/τ.Α712.4.1993 «Ασφαλιστικές 
κατηγορίες του Ταμείου Συντάξεων Εκτελωνιστών 
(Τ.Σ.Ε.)» γίνονται οιεξής διορθώσεις: 

α) Στη σελίδα 533 στήλη Β στην πρώτη σειρά της παρα¬ 
γράφου 1 του σκεπτικού του Π.Δ/τος αντί του εσφαλμέ¬ 
νου «1. Τις διατάξεις του άρθρου 22 παρ.3 του Ν. 2084/ 
1992....» γράφεται το ορθό «1. Τις διατάξεις του άρθρου 
22 παρ. 1 και 3 του Ν. 2084/1992 ...... 


β). Στη σελίδα 533 στήλη Β το εδάφιο (β) της παραγρά¬ 
φου 2 του σκεπτκού του Π.Δ/τος, γράφεται αντί των 
εσφαλμένων λέξεων «β) Τις διατάξεις του Π.Δ/τος 
437/85 «Καθορισμός και ανακατανομή των αρμοδιοτήτων 
των Υπουργείων (Α.157)» οι ορθές «β) Τις διατάξεις του 
Π.Δ/τος 437/85 «Καθορισμός και ανακατανομή των αρ¬ 
μοδιοτήτων των Υπουργείων (Α 157)». 

γ) Στη σελίδα 534 στήλη Α στη δεύτερη γραμμή της πα¬ 
ραγράφου 1 του άρθρου 2 αντί του εσφαλμένου «.,.. 
ασφαλιζομένων του προηγούμενου άρθρου γίνεται επί της 
1ης ασφαλιστικής ...» γράφεται το ορθό «...ασφαλιζομέ- 
νων του προηγούμενου άρθρου υπολογίζεται επί της 1 ης 
ασφαλιστικής ....». 

δ) Το άρθρο 4 του Π.Δ/τος αριθμείται ως άρθρο 3. 

5. Στο Προεδρικό Διάταγμα 132/12.4.1993 που δημο- 
σιεύθηκε στο ΦΕΚ 54/τ.Α/12.4.1993 «Ασφαλιστικές 
κατηγορίες του Ταμείου Ασφαλίσεως Ναυτικών Πρακτό¬ 
ρων (ΤΑΝΠΥ)» γίνεται η εξής διόρθωση: 

Στη σελίδα 535 στήλη Α στην πρώτη σειρά της δεύτερης 
παραγράφου του άρθρου 3 αντί του εσφαλμένου«. Σε πε¬ 
ρίπτωση επιλογής ανώτερης της πρώτης.»γράφεται το 

ορθό «3. Σε περίπτωση επιλογής ανώτερης της πρώτης 

...... 

(Από το Υπουργ. Υγείας, Πρόνοιας 
και Κοιν. Ασφαλίσεων) 

ΡΟΙΜΙΚΟ Τ ΥΠΟΓΡΑΦΕ ΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΕΕΧ 
ΡΑΧ 


Καποδιστρ'ιου 34 
104 32 

22.3211 ΥΡΕΤ <3Β 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00 


ΧΡΗΣΙΜΕΣ Π ΛΗΡΟΦΟΡΙΕΣ 


Σολωμού 51 τηλ.: 52.39.762 
τηλ.: 52.48.188 


’ Πώληση ΦΕΚ όλων των Τευχών 

* ΒΙΒΛΙΟΘΗΚΗ: Σολωμού 51 .'" η ^ . · «ςο 4Β 141 

' Για φωτοαντίγραφα παλαιών τευχών στην οδο Σολωμου 51 · ε.ο οκ 713 - 52 49 547 

•Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ 52 25 713 54.43.54/ 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με 


καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑ Σ ΤΗΣ ΚΥΒΕΡΝΗΣΕΩΣ^ 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώ λησης κάθε φύλλου (8οέλιδου ή μέρους αυτού) αυξάνεται κατα 50 δρχ. 

---------ί---- " 


Μπορείτε να γίνετε συνδρομητής για όποιο τεύχος θέλετε. Θα σας αποστέλλετα. με το Ταχυδ ρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) Για το Τεύχος Α 

β) » » » 

γ) » » » 

δ) » » » 

ε) » » » 

στ) » » » 

ζ) » » » 

η) » » » 

θ) » » » 

ι) » » 


Δρχ. 


Β' 

Γ’ 

Δ' 

Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη εκτός ΤΑΕ-ΕΠΕ 


15.000 
30.000 
10.000 
30.000 
20.000 
10.000 
5.000 
10.000 
3.000 
200 000 
100.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Δρχ. 


750 
1.500 
500 
1.500 
1.000 
500 
250 
500 
150 
10.000 
5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





